Wêreldboeke-en-kopieregdag word in April gevier. Skrywers, uitgewers en ander betrokke partye in die bedryf het vanjaar dié geleentheid gebruik om nie net lees te bevorder nie, maar ook hul stemme dik te maak oor die onregmatige verspreiding van hul werk.
Dié wet bepaal wie die skrywer of eienaar van ŉ bepaalde produk is, vir watter tydperk die produk beskerm word en tot watter mate die inhoud gebruik mag word. Die eienaar kan ŉ skrywer, kunstenaar, musikant of selfs ŉ uitgewer wees.
Dean bevestig dat die eienaar van die oorspronklike werk vryheid het om die gebruik van sy werk goed te keur.
Hy sê uitgewers erken die behoefte van lesers, veral tydens die afsonderingstydperk, en wil nie nou al hardhandig optree nie.
Is jy bewus daarvan dat die verspreiding, aanstuur of deelname aan aktiwiteite wat outeursreg skend ŉ strafregtelike oortreding is en dat jy ook skuldig bevind kan word?
Het die persoon wat dit versprei toestemming by die skrywer en uitgewer ontvang (indien dit nie deur die kopiereghouer gestuur is nie)?
Indien jy dit op ŉ WhatsApp-groep ontvang: Is dit ŉ geslote groep wat voldoen aan vereistes soos deur die uitgewers gespesifiseer?
Jonker raai lesers aan om werk wat deur outeursreg beskerm word met die kopieregsimbool © te merk, asook om die naam van die eienaar en die jaar waarin die outeursreg geskep is, te noem. Byvoorbeeld: © Maroela Media 2019
Maak by die skrywer, uitgewer of kopiereghouer seker of hulle bewus is van die kopie wat versprei word.
Ek lees op die oomblik boeke wat ek van ‘n skrywer wat in 1972 oorlede is wat ek van die internet afgelaai het. van dit kom selfs van universiteite af. Dit handel oor die lewe in die Kaap oor talle jare , onderhoude wat hy as jong joernalis in die vroee 1900’s met ouer mense gevoer het en hulle vertellings. Ook oor sy reise deur Afrika en ander oorsese lande. ‘n Ontsaglike klomp kennis wat hy deel met ons wat ver verwyder is van daardie tyd. As dit nie gratis afgelaai kan word nie, is dit vir altyd verlore vir… Lees meer »